เทขายเอ็นพีเอ
เดือน มี.ค.นี้ ถือเป็นโอกาสทองของผู้ต้องการหาซื้อสินทรัพย์ทั้งที่ดินและสิ่งปลูกสร้าง เพราะจะมีการนำสินทรัพย์รอการขาย (เอ็นพีเอ) ออกประมูลขายหลายแห่ง เริ่มจากธนาคารกรุงไทย นำเอ็นพีเอใน กทม.รวม 17 รายการ ออกประมูลขายวันที่ 14 มี.ค. ที่สาขาสุขุมวิท ที่น่าสนใจคือ อาคารพาณิชย์ในเขตบางรักและลาดพร้าว อพาร์ตเมนต์บนถนนพระราม 9 โรงงานอุตสาหกรรม และยังมีที่ดินเปล่า พื้นที่ให้เลือกตั้งแต่ 2-64 ไร่ เหมาะกับการเกษตรหรือการพาณิชย์ รวมทั้งเอ็นพีเอติดถนนสายหลัก เช่น ถนนบางนา-ตราด ใกล้ทางด่วน เป็นต้น
10 มี.ค. 2558

เดือน มี.ค.นี้ ถือเป็นโอกาสทองของผู้ต้องการหาซื้อสินทรัพย์ทั้งที่ดินและสิ่งปลูกสร้าง เพราะจะมีการนำสินทรัพย์รอการขาย (เอ็นพีเอ) ออกประมูลขายหลายแห่ง เริ่มจากธนาคารกรุงไทย นำเอ็นพีเอใน กทม.รวม 17 รายการ ออกประมูลขายวันที่ 14 มี.ค. ที่สาขาสุขุมวิท ที่น่าสนใจคือ อาคารพาณิชย์ในเขตบางรักและลาดพร้าว อพาร์ตเมนต์บนถนนพระราม 9 โรงงานอุตสาหกรรม และยังมีที่ดินเปล่า พื้นที่ให้เลือกตั้งแต่ 2-64 ไร่ เหมาะกับการเกษตรหรือการพาณิชย์ รวมทั้งเอ็นพีเอติดถนนสายหลัก เช่น ถนนบางนา-ตราด ใกล้ทางด่วน เป็นต้น
ด้านบริษัทบริหารสินทรัพย์กรุงเทพพาณิชย์ (บสก.) คัดบ้านพร้อมอยู่ ที่ดินพร้อมใช้ หลายทำเลทั้งในกรุงเทพฯ และต่างจังหวัด เข้าร่วมในงานมหกรรมบ้านและคอนโด วันที่ 12-19 มี.ค.นี้ ที่ศูนย์การประชุมแห่งชาติสิริกิติ์ พร้อมโปรโมชั่นเพียบ ทั้งฟรีค่าธรรมเนียมการโอน หากซื้อสินทรัพย์เกิน 2 ล้านบาท หรือจะเลือกผ่อนชำระกับ บสก.ก็ได้ ตั้งเป้าจำหน่ายไว้ 200 ล้านบาท
ส่วนบริษัทบริหารสินทรัพย์สุขุมวิท (บสส.) นำสินทรัพย์กว่า 1,000 ล้านบาท ออกประมูลวันที่ 27 มี.ค. ที่โรงแรมเซ็นทารา แกรนด์ แอท เซ็นทรัลพลาซา ลาดพร้าว หลังจากที่เปิดประมูลครั้งแรกของปีนี้ สามารถจำหน่ายสินทรัพย์ได้ 21 รายการ มูลค่ารวมเกือบ 800 ล้านบาท